
DR 30.7.2018                                                               57                    

 
(i) sebanyak 40 peratus hasil bersih yang diperoleh oleh Persekutuan 

di bawah Artikel 112C, dan Item 2(1)(b), Bahagian IV, Jadual 
Kesepuluh; 

(ii) duti import dan eksais ke atas produk petroleum yang diimport ke 
Sabah di bawah Artikel 112C dan Item 1, Bahagian V, Jadual 
Kesepuluh; dan 

(iii) sebanyak 10 peratus duti eksport ke atas minyak dan gas dari Sabah 
sebagai mengganti bayaran royalti sehingga 10 peratus nilai ad 
valorem dan memandangkan royalti tidak pernah dibenarkan dikutip 
oleh Kerajaan Sabah, maka 10 peratus duti eksport tersebut harus 
dibayar kepada Kerajaan Sabah di bawah Artikel 112C, dan Item 3 
Bahagian V, Jadual Kesepuluh.  

Memandangkan bahawa peruntukan kewangan tersebut adalah termaktub dalam 
Perlembagaan Persekutuan, saya ingin mendapat penjelasan dari Yang Berhormat Menteri 
Kewangan bilakah Kerajaan Persekutuan akan melaksanakan pembayaran peruntukan-
peruntukan kewangan tersebut iaitu 40 peratus hasil bersih yang diperoleh dari Sabah, import 
dan eksais duti ke atas produk petroleum dan 10 peratus duti eksport ke atas minyak dan gas 
mengganti royalti.   

Tuan Yang di-Pertua, kerajaan Sabah juga telah menerima cukai jualan di bawah 
sistem cukai SST, dulu di bawah Artikel 95B(3) Perlembagaan Persekutuan. Memandangkan 
sistem GST telah mengganti SST pada 1 April 2015, sehingga ianya dimansuhkan pada 1 
Jun 2018, segala kutipan GST yang dipungut di Sabah harus dikembalikan kepada kerajaan 
Sabah. Oleh yang demikian, saya ingin mendapat penjelasan dari Yang Berhormat Menteri 
Kewangan, bilakah Kerajaan Persekutuan akan membayar balik segala kutipan GST yang 
dipungut di negeri Sabah.   

Tuan Yang di-Pertua, baru-baru ini timbul kekeliruan mengenai pembayaran royalti 
minyak kepada negeri-negeri pengeluar minyak akibat penukaran cara pengiraan royalti 
tersebut. Dalam Manifesto Pakatan Harapan untuk menarik pengundi pada PRU14, Pakatan 
Harapan telah berjanji menaikkan royalti minyak dari lima peratus royalti kepada 20 peratus 
royalti.  Ianya tidak dinyatakan 20 peratus royalti tersebut adalah berdasarkan keuntungan 
dan adalah jelas bahawa janji manifesto melibatkan kenaikan daripada lima peratus kepada 
20 peratus. Pada awal sidang Parlimen ini, Yang Amat Berhormat Perdana Menteri dan lain 
telah mengesahkan bahawa 20 peratus royalti tersebut adalah berdasarkan royalti yang 
kebiasaannya definisi adalah berdasarkan jumlah pengeluaran kasar.  

Akan tetapi semasa menjawab soalan tambahan, Yang Amat Berhormat Perdana 
Menteri telah mengubah cara pengiraan 20 peratus royalti tersebut kepada berasaskan 
keuntungan.  Ini telah menimbulkan rasa tidak puas hati sebahagian Ahli-ahli Yang Berhormat 
dan rakyat daripada negeri-negeri pengeluar minyak. Asas pengiraan 20 peratus royalti 
mengikut keuntungan telah diselesaikan oleh Yang Berhormat Menteri Hal Ehwal Ekonomi 
dalam jawapannya dalam Dewan mulia dan ini ditambah bahawa bayaran royalti berasaskan 
pengeluaran kasar akan memberi kesan negatif kepada Petronas dan negara.  

Yang Berhormat Menteri Hal Ehwal Ekonomi menambah lagi bahawa pembayaran 
berdasarkan 20 peratus keuntungan perlu masa lagi untuk dilaksanakan sebab pembayaran 
20 peratus keuntungan tersebut memerlukan pindaan Petroleum Development Act 1974. 
Sambil memutuskan pembayaran 20 peratus royalti minyak, saya juga ingin meminta 
Kerajaan Pakatan Harapan untuk menyemak, meneliti dan mengkaji kesahihan Petroleum 
Development Act 1974.  

Perintah penyerahan ataupun vesting order yang ditandatangani oleh Allahyarham 
Tun Abdul Razak pada 27 Mac 1975 telah  menyerahkan hak minyak dan gas di Malaysia 
termasuk Sabah kepada Petronas dan mengambil tindakan yang sewajarnya untuk 
mengambil balik hak milik dan gas Sabah dan Sarawak kepada kerajaan Sabah dan Sarawak 
masing-masing kepada rakyat mereka. Akta Pelantar Benua 1966, atau Akta Perlombongan 
Petroleum 1966 tidak boleh dikuatkuasakan di perairan Sabah dan Sarawak. Sempadan 
perairan wilayah telah ditentukan oleh market of purchase melalui Perintah Dalam Majlis 
ataupun Order In Council sejak tahun 1954. 

 



(i) sebanyak 40 peratus hasil bersih yang diperoleh oleh Persekutuan. di bawah Artikel 112C, dan Item 2(1)(b), Bahagian IV, Jadual Kesepuluh; (ii) duti import dan eksais ke atas produk petroleum yang diimport ke Sabah di bawah Artikel 112C dan Item 1, Bahagian V, Jadual Kesepuluh; dan. (iii) sebanyak 10 peratus duti eksport ke atas minyak dan gas dari Sabah sebagai mengganti bayaran royalti sehingga 10 peratus nilai ad valorem dan memandangkan royalti tidak pernah dibenarkan dikutip oleh Kerajaan Sabah, maka 10 peratus duti eksport tersebut harus dibayar kepada Kerajaan Sabah di bawah Artikel 112C, dan Item 3 Bahagian V, Jadual Kesepuluh. Memandangkan bahawa peruntukan kewangan tersebut adalah termaktub dalam Perlembagaan Persekutuan, saya ingin mendapat penjelasan dari Yang Berhormat Menteri Kewangan bilakah Kerajaan Persekutuan akan melaksanakan pembayaran peruntukan- peruntukan kewangan tersebut iaitu 40 peratus hasil bersih yang diperoleh dari Sabah, import dan eksais duti ke atas produk petroleum dan 10 peratus duti eksport ke atas minyak dan gas mengganti royalti. Tuan Yang di-Pertua, kerajaan Sabah juga telah menerima cukai jualan di bawah sistem cukai SST, dulu di bawah Artikel 95B(3) Perlembagaan Persekutuan. Memandangkan sistem GST telah mengganti SST pada 1 April 2015, sehingga ianya dimansuhkan pada 1 Jun 2018, segala kutipan GST yang dipungut di Sabah harus dikembalikan kepada kerajaan Sabah. Oleh yang demikian, saya ingin mendapat penjelasan dari Yang Berhormat Menteri Kewangan, bilakah Kerajaan Persekutuan akan membayar balik segala kutipan GST yang dipungut di negeri Sabah. Tuan Yang di-Pertua, baru-baru ini timbul kekeliruan mengenai pembayaran royalti minyak kepada negeri-negeri pengeluar minyak akibat penukaran cara pengiraan royalti tersebut. Dalam Manifesto Pakatan Harapan untuk menarik pengundi pada PRU14, Pakatan Harapan telah berjanji menaikkan royalti minyak dari lima peratus royalti kepada 20 peratus royalti. Ianya tidak dinyatakan 20 peratus royalti tersebut adalah berdasarkan keuntungan dan adalah jelas bahawa janji manifesto melibatkan kenaikan daripada lima peratus kepada 20 peratus. Pada awal sidang Parlimen ini, Yang Amat Berhormat Perdana Menteri dan lain telah mengesahkan bahawa 20 peratus royalti tersebut adalah berdasarkan royalti yang kebiasaannya definisi adalah berdasarkan jumlah pengeluaran kasar. Akan tetapi semasa menjawab soalan tambahan, Yang Amat Berhormat Perdana Menteri telah mengubah cara pengiraan 20 peratus royalti tersebut kepada berasaskan keuntungan. Ini telah menimbulkan rasa tidak puas hati sebahagian Ahli-ahli Yang Berhormat dan rakyat daripada negeri-negeri pengeluar minyak. Asas pengiraan 20 peratus royalti mengikut keuntungan telah diselesaikan oleh Yang Berhormat Menteri Hal Ehwal Ekonomi dalam jawapannya dalam Dewan mulia dan ini ditambah bahawa bayaran royalti berasaskan pengeluaran kasar akan memberi kesan negatif kepada Petronas dan negara. Yang Berhormat Menteri Hal Ehwal Ekonomi menambah lagi bahawa pembayaran berdasarkan 20 peratus keuntungan perlu masa lagi untuk dilaksanakan sebab pembayaran 20 peratus keuntungan tersebut memerlukan pindaan Petroleum Development Act 1974. Sambil memutuskan pembayaran 20 peratus royalti minyak, saya juga ingin meminta Kerajaan Pakatan Harapan untuk menyemak, meneliti dan mengkaji kesahihan Petroleum Development Act 1974. Perintah penyerahan ataupun vesting order yang ditandatangani oleh Allahyarham Tun Abdul Razak pada 27 Mac 1975 telah menyerahkan hak minyak dan gas di Malaysia termasuk Sabah kepada Petronas dan mengambil tindakan yang sewajarnya untuk mengambil balik hak milik dan gas Sabah dan Sarawak kepada kerajaan Sabah dan Sarawak masing-masing kepada rakyat mereka. Akta Pelantar Benua 1966, atau Akta Perlombongan Petroleum 1966 tidak boleh dikuatkuasakan di perairan Sabah dan Sarawak. Sempadan perairan wilayah telah ditentukan oleh market of purchase melalui Perintah Dalam Majlis ataupun Order In Council sejak tahun 1954.